31999D0304
L 118/60
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 април 1999 година
относно общ технически регламент за цифрова мрежа с интеграция на услугите (ISDN); услуга телефония 3,1 kHz, изисквания за свързване на преносимо крайно устройство (издание 2)
(нотифицирано под № (1999) 875)
(текст от значение за ЕИП)
(1999/304/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите наземни станции, включително и взаимното признаване на тяхното съответствие (1), и по-специално член 7, параграф 2, второ тире от нея,
(1)
като има предвид, че Комисията е приела мерки, посочващи вида крайни устройства, за които се изисква общ технически регламент, а също и свързаното с тях заявление за обхват в съответствие с член 7, параграф 2, първо тире от Директива 98/13/ЕО;
(2)
като има предвид, че следва да бъдат приети съответните хармонизирани стандарти или части от тях, прилагащи основните изисквания, които да бъдат трансформирани в общ технически регламент;
(3)
като има предвид, че, за да се гарантира непрекъснатост на достъпа до пазарите за производителите, е необходимо да бъдат въведени преходни договорености относно системите, одобрени в съответствие с националните правила за одобряване на типа;
(4)
като има предвид, че е предоставено предложение пред Комитета за одобрение на крайните устройства (АСТЕ) в съответствие с член 29, параграф 2 от Директива 98/13/ЕО;
(5)
като има предвид, че общият технически регламент, предвиден в настоящото решение, е в съответствие със становището на АСТЕ,
ПРИЕ НАСТОЯЩОТО РЕШЕНИЕ:
Член 1
1. Настоящото решение се прилага по отношение на крайните устройства, предназначени да бъдат свързани към обществената далекосъобщителна мрежа и попадащи в обхвата на хармонизирания стандарт, посочен в член 2, параграф 1.
2. Настоящото решение установява общ технически регламент относно изискванията за свързване на крайните устройства, предназначени да бъдат свързани към цифровата мрежа с интеграция на услугите (ISDN) и осигуряващи услуга телефония 3,1 kHz.
Член 2
1. Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, съществените изисквания, посочени в член 5, буква ж) от Директива 98/13/EО. Позоваване на стандарта е изложено в приложението.
2. Крайните устройства, предмет на настоящото решение, са съобразени с общия технически регламент, посочен в параграф 1, отговарят на съществените изисквания, посочени в член 5, букви а) и б) от Директива 98/13/EО, и отговарят на изискванията на всяка друга приложима директива, и по-специално Директиви 73/23/ЕИО (2) и 89/336/ЕИО (3) на Съвета.
Член 3
С оглед на крайните устройства, предмет на член 1, параграф 1 от настоящото решение, нотифицирани органи, определени за осъществяването на процедурите, посочени в член 10 от Директива 98/13/ЕО, използват или гарантират използването на хармонизирания стандарт, посочен в приложението, при влизането в сила на настоящото решение.
Член 4
1. Решение 95/526/EО се отменя след изтичане на три месеца от приемането на настоящото решение.
2. Крайните устройства, одобрени по силата на Решение 95/526/ЕИО, могат да продължат да бъдат пускани на националните пазари и въвеждани в употреба.
Член 5
Адресати на настоящото решение са държавите-членки.
Съставено в Брюксел на 12 април 1999 година.